cyanic-selkie/wikianc huggingface dataset:
Էդիթ Վիլսոն
Կենսագրություն
Էդիթը ֆորմալ կրթություն քիչ է ստացել, սակայն չի կարելի ասել, որ նա ուսյալ չի եղել։ Քույրերն ընդունվել են տեղական դպրոցներ, Էդիթը՝ ոչ ։ Նրա կրթության հարցում մեծ դեր է խաղացել հայրական տատիկը՝ Անն Վիգինգտոն Բոլինգը ։ Ողնուղեղի վնասվածքի պատճառով նա գամված էր անկողնուն, և Էդիթը պատասխանատվություն է կրել նրա հագուստները լվանալու, նրան, ինչպես նաև նրա 26 ընտանի դեղձանիկներին խնամելու համար։ Էդիթին ֆրանսերենի և անգլերենի հիբրիդ լեզվով (Franglais) կարդալ, խոսել, գրել, զգեստներ պատրաստել, կարել, գործել, ասեղնագործել սովորեցրել է տատիկը ։ Նա աղջկա մեջ սերմանել է հարգանք դեպի պոեզիան ու երաժշտությունը , սովորեցրել արագ դատողություններ անել, հստակ կարծիքներ ձևավորել, որոնք Էդիթը կիրառել է հետագա կյանքում ։ Ուիլյամ Բոլինգը ընտանիքի համար անգլիական գրականություն էր ընթերցում երեկոները, Էդիթի հետ պարապելու համար ուսուցիչ էր վարձել , երբեմն նրան տանում էր իր հետ ճամփորդությունների ։
Մանկության տարիներին Էդիթը տպավորված էր իր լսած երգերով ու ժողովրդական հեքիաթներով։ Ամեն երեկո ընտանիքը հավաքվում էր Բոլինգների տատիկի ննջարանում և լսում՝ ինչպես է նա երգեր երգում և ռոմանտիկ սիրո պատմություններ պատմում, որոնք մեծ տպավորություն են թողել Էդիթի վրա ։ Բոլինգները պարբերաբար եկեղեցի էին հաճախում, և Էդիթը բարեպաշտ հավատացյալ էր։
Երբ Էդիթը 15 տարեկան էր, հայրը նրան տարավ Մարթա Վաշինգտոն քոլեջ, որը նա ընտրել էր երաժշտական ծրագրի համար ։ Վատ պայմանների պատճառով առաջին կիսամյակից հետո նա տուն վերադարձավ ։ 17 տարեկան հասակում հայրը Էդիթին ընդունեց Վիրջինիայի Փաուելս իգական դպրոց , որտեղ նա անցկացրել է իր լավագույն օրերը ։ Վիլյամ Բոլինգը հրաժարվեց դստեր կրթության համար լրացուցիչ վճարել, փոխարենը նրա երեք եղբայրներին որոշեց դպրոց ուղարկել ։
Ամուսնացած քրոջը Վաշինգտոնում այցելելու ժամանակ Էդիթը հանդիպում է ականավոր ոսկերիչ Նորման Գոլթին (1864-1908)։ Նրանք ամուսնանում են 1896 թվականի ապրիլի 30-ին և 12 տարի ապրում Վաշինգտոնում։ 1903 թվականին նա ծննդաբերում է որդուն, ով մի քանի օր է ապրում և ծանր ծննդաբերության պատճառով նա այլևս երեխաներ չի ունենում ։ 1908 թվականի հունվարին 43 տարեկան հասակում Էդիթի ամուսինը հանկարծամահ է լինում։
Հետագա տարիներ
1921 թվականին Էդիթ Վիլսոնը նախկին նախագահի հետ թոշակի անցավ Վաշինգտոնի S Street NW-ում գտնվող իրենց տանը։ Հետագայում նա աշխատել է որպես Վուդրո Վիլսոնի հիմնադրամի տնօրեն։
Էդիթ Վիլսոնը ղեկավարել է «Կանանց ազգային ժողովրդավարական ակումբի» կառավարման խորհուրդը, երբ ակումբը 1924 թվականին պաշտոնապես բացվեց ։
1939 թվականին նա հրապարակեց իր հուշերը։
Երբ 1941 թվականի դեկտեմբերի 8-ին Ֆրանկլին Ռուզվելտ գնաց Կոնգրես Փերլ-Հարբորի վրա հարձակումից հետո պատերազմ հայտարարելու, տիկին Վիլսոնը ուղեկցեց նրան ։
1961 թվականին տիկին Վիլսոնը ներկա գտնվեց Նախագահ Ջոն Քենեդիի երդմնակալության արարողությանը ։
SԷդիթ Վիլսոնը մահացել է 89 տարեկանում սրտային անբավարարությունից, 1961 թվականի դեկտեմբերի 28-ին։ Այդ օրը նա պատրաստվում էր լինել Վուդրո Վիլսոնին նվիրված կամրջի բացման պատվավոր հյուրը՝ ամուսնու 105-ամյակի կապակցությամ ։ Տիկին Վիլսոնը թաղված է Վաշինգտոնի տաճարում՝ ամուսնու կողքին ։
Արտաքին հղումներ
Կատեգորիա:ԱՄՆ-ի առաջին տիկիններ Կատեգորիա:ԱՄՆ-ի դեմոկրատական կուսակցության անդամներ Կատեգորիա:ԱՄՆ-ի քաղաքական գործիչներ
Լևոն Մանվելյան (այլ կիրառումներ)
Լևոն Մանվելյան անունը կարող է վերաբերել հետևյալ անձանց.
Դոսլիդնոե (գյուղ, Լյուբարսկի շրջան)
2001 թվականի տվյալներով Դոսլիդնոե գյուղում բնակվում էր 107 մարդ։ Բնակավայրը զբաղեցնում է 2208 կմ² տարածք։ Բնակչության խտությունը կազմում էր 48,46 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լյուբարսկի շրջանի բնակավայրեր Կատեգորիա:Ուկրաինայի գյուղեր
Մարիի պատմության և տեղական գիտությունների թանգարան
Մարիի պատմության և տեղական գիտությունների թանգարան (Mary muzeýi), պատմական և տեղական պատմության թանգարան Թուրքմենստանի Մարի քաղաքի կենտրոնում։ Թանգարանի ցուցահանդեսը արտացոլում է Մարիի պատմությունն ու մշակույթը հին ժամանակներից մինչև մեր օրերը, եզակի է ցուցանմուշների քանակով և բովանդակությամբ։
Թանգարանի նկարագրությունը և պատմությունը
Թանգարանը հիմնադրվել է 1968 թվականին՝ որպես Մարիի պատմական և հեղափոխական թանգարան։ Առաջին ցուցահանդեսը բացվել է 1974 թվականին ։
Տեղական պատմության թանգարանը տեղակայված է սպիտակ մարմարից և գունավոր գրանիտ ից պատրաստված եռահարկ մի մեծ շենքում։ Պալատը կառուցվել է 2010 թվականին «Sedas Insaat Anonim Sirketi» շինարարական ընկերության կողմից ,Վելայեթի գրադարանից և գլխավոր մզկիթից ոչ հեռու։ Շենքի արժեքը 18 միլիոն ԱՄՆ դոլար է։ Թանգարանը բաղկացած է կենտրոնական և կողային ճակատից և առաջին հարկից։ Շենքը հագեցած է վեց ցուցասրահներով, նիստերի դահլիճով, գրասենյակային սենյակներով, պահեստարաններով, վերականգնման լաբորատորիաներով ։
Ցուցադրություն
Առանձին սենյակում ներկայացված է հնագիտական ​​գտածոների հավաքածու, որոնց մեծ մասը հայտնի Մարգուշ երկրի ցուցանմուշներն են, որոնք ձեռք են բերվել ռուս-թուրքմենական Մարգուշա արշավախմբի պեղումների արդյունքում, որոնք ղեկավարել են հայտնի հնագետ Վիկտոր Սարիանիդին։ Այստեղ պահվում է կնիքների և ամուլետների ամենահարուստ հավաքածուներից մեկը`թվով մի քանի հարյուր օրինակ, որոնք ձեռք են բերվել այս երկրի գիտական ​​պեղումներից։ Եզակի առարկա է այսպես կոչված «խորանը» Գոնուր-Դեպեի արքայական գերեզմանից, որը զարդարված է քարե խճանկարներով՝ պոլիքրոմային նկարով։ Պատմական թանգարանի ամենահայտնի ցուցանմուշներից մեկը փղոսկրե խճանկարներով զարդարված արկղիկն է, որը արշավախմբի կողմից նվիրվել է թանգարանային ֆոնդին ։
Արտաքին հղումներ
Կատեգորիա:1968 հիմնադրված թանգարաններ Կատեգորիա:Հնագիտական թանգարաններ Կատեգորիա:Թուրքմենստանի թանգարաններ
Սալևեռե (գյուղ, Կոոնգա շրջան)
Սալևեռե (Salevere), գյուղ Էստոնիայի Պյարնումաա նահանգի Կոոնգա շրջանում։
Արտաքին հղումներ
Կատեգորիա:Էստոնիայի Պյարնումաա նահանգի Կոոնգա շրջանի բնակավայրեր Կատեգորիա:Էստոնիայի գյուղեր
Լենինի (Բելոկալիտվինսկի շրջան)
Լենինի (Ленина), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Ռուսակովսկի գյուղական համայնքի վարչական կենտրոնն է։
Կատեգորիա:Ռոստովի մարզի Բելոկալիտվինսկի շրջանի բնակավայրեր
Ժողովածու (5117)
Ժողովածու (5117), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5117 թվի տակ։ Ձեռագիրը գրվել է 1699 թվականին Զաքարիա երեց գրիչի կողմից Մանկասար գյուղում (Վաղաշկերտ երկիր)։ Ստացողը եղել է Զաքարիա վարդապետը։ Գրված է թղթի վրա, որը ունի 14.5x10 չափս։ Ձեռագիրը կազմված է 151 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ։ Հիշատակարան գրչի՝ 146ա, հետագայի՝ 1ա, 1բ, 2ա, (18-րդ դար) ։
Ծանոթագրություններ
Կատեգորիա:Մատենադարանի ձեռագրեր
Արմեն Մանուկյան (այլ կիրառումներ)
Արմեն Մանուկյան անունը կարող է վերաբերել հետևյալ անձանց.
Սուրբ Աստվածածնի Ավետման տաճար
Սուրբ Աստվածածնի Ավետման տաճար (生神女福音大聖堂), Ճապոնիայի ուղղափառ եկեղեցու Կիոտոյի և Արևմտյան Ճապոնիայի թեմի առաջնորդանիստ տաճարը, որը գտնվում է Ճապոնիայի Կիոտո քաղաքում։
Պատմություն
1880 թվականին Կիոտոյում ձեռք է բերվել հողատարածք, որի վրա եղել է փայտե տուն։ Ավելի ուշ գնվեցին տաճարի աջ կողմում և ձախ կողմում գտնվող երկու լրացուցիչ հողատարծքներ։ Տներից մեկը նախատեսված է եղել քահանայի համար, երկրորդը՝ կատեխիզատորի, մյուս երկուսը՝ իգական դպրոցի համար։
1901 թվականին տաճարի կառուցումն ավարտվել է. հիմքը և նախասրահը կառուցվել են գրանիտից, իսկ պատերը՝ փայտից, տանիքը պատվել ծ է պղնձով։ Մոսկվայից նվրատու Վ. Դուդիշկինի կողմից պատվիրվել է պատկերակալ (վարպետ Եպանեշնիկով)։ Ռուսաստանից տեղափոխման ժամանակ սրբապատկերների ստացած վնասվածքները շտկվել են ճապոնացի սրբանկարիչ Իրինա Յամասիտայի կողմից։
Տաճարի օծումը կատարվել է 1903 թվականի ապրիլի 27-ին՝ Սուրբ Զատիկից հետո չորրորդ կիրակի օրը, եպիսկոպոս Նիկոլայի (Կասատկինի) կողմից։ Ապրիլի 26-ին գրանիտե փոքր սեղանի մեջ եպիսկոպոսի կողմից դրվել են սուրբ նահատակ Մարդարիի մասունքները։ Օծման արարողությունը կատարվել է ճապոներեն լեզվով։ Տաճարի առաջին քահանան եղել է Կիևի հոգևոր ակադեմիայի շրջանավարտ քահանա Սիմեոն Միին։
2000 թվականի մայիսի 16-ին տաճար են այցելել պատրիարք Ալեքսի 2-րդը և ռուսական պատվիրակության անդամները։ Ինչպես ավելի ուշ ասել էր պատրիարքը, «մենք չէինք ճանաչի Ճապոնիան, եթե չլինեինք նրա հնագույն մայրաքաղաքում» ։
2010 թվականի դրությամբ, ըստ սարկավագ Նիկոլայի (Օնո). "Կիոտոյի Ավետման տաճարի ծխականների մեծ մասը երրորդ, չորրորդ և նույնիսկ հինգերորդ սերնդի ուղղափառ ընտանիքներից են։ Տաճարի երգչախումբը նույնպես կազմված է ծխականներից։ Ամիսը մեկ անգամ տեղի են ունենում երգավարժություններ։ Տաճարին կից գործում են ծխական խորհուրդը և քույրությունը, թողարկվում է թերթ... Տաճար են այցելում և ռուս ծխականներ, և այլ ուղղափառ երկրներից արտասահմանցի ուսանողներ։ Երբեմն գալիս են նաև ոչ ուղղափառ ճապոնացիներ, այդ թվում՝ երիտասարդներ։ Նրանց մեծ մասը պարզապես հետաքրքրված է Ճապոնիայի պատմական կենտրոնի կենտրոնում գտնվող անսովոր ճարտարապետությամբ, սակայն նրանցից ոմանք սկսում են պարբերաբար եկեղեցի գալ և մկրտվում են։ Մոտավորապես տարին մեկ անգամ էքսկուրսիայի են գալիս բողոքական համալսարանի ուսանողները":
Ծանոթագրություններ
Կատեգորիա:Ճապոնիայի եկեղեցիներ
Թայլեր Զելեր
Թայլեր Պոլ Զելեր (Tyler Paul Zeller, ), ամերիկացի պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայի Մեմֆիս Գրիզլիս ակումբում։ Նա նախկին NBA բասկետբոլիստ Էդ Էդերհարդի եղբորորդին է և NBA բասկետբոլիստներ Քոդի Զելերի և Լյուկ Զելերի եղբայրը։
Համալսարանական կարիերա
2008-09 թվականին Զելերը առաջին երկու հանդիպումները անցկացրել է նախորդ մրցաշրջանի լավագույն բասկետբոլիստ Թայլեր Հանսբրոթի փոխարեն, քանի որ վերջինս լուրջ վնասվածք էր ստացել։ Պենի դեմ հաղթանակած, առաջին խաղում հավաքել է 18 միավոր ։
Նոյեմբերի 18-ին Տար Հիլս անցկացրել է երկրորդ հանդիպումը մրցակից Կենտուկիի դեմ։ Հիլսի հաղթանակը զարմանալիորեն հեշտ էր և խաղի ավարտին հաշիվը եղել է 77-58։ Հանդիպման ժամանակ, սակայն, թիմը վնասվածքների նոր ալիքի է բախվել և այս անգամ Զելերը ևս զերծ չի կարողացել մնալ։ Երբ խաղի ավարտին մնացել էր ընդամենը 1;26 րոպե՝ Զելերը պատրաստվում էր կատարել դանկ, սակայն թռիչքի ժամանակ բախվել է Ռամոն Հարիսին և ձախողվել։ Բախումնից հետո Զելերը ընկել է և վնասել իր ձախ դաստակը ։
Ռենտգենի արդյունքում պարզվել է, որ Զելերը վնասել է երկու հիմնական ոսկորներ իր ձախ ձեռքի ստորին հատվածում։ Վնասվածքից անմիջապես եկ օր անց նա վիրահատել է իր ձեռքը և վերականգնել կոտրված ոսկորները ։ 2009 թվականի հունվարի սկզբին Զելերը հեռացվել է մեկնարկայինից։
2009 թվականի փետրվարի 18-ին Հյուսիսային Կարոլինայի դեմ հանդիպման ժամանակ նա կրկին վերադարձել է խաղադաշտ՝ անցկացնելով 8 րոպե և հավաքելով 2 միավոր։
Հաջորդ մրցաշրջանի ընթացքում Զելերը միջինում հավաքել է 9,3 միավոր և 4,6 անդրադարձ սահմանափակ ժամանակահատվածում ։
Հաջորդ մրցաշրջանի ընթացքում միջինում հավաքել է 15,7 միավոր։ Նետումները հավանականությունը կազմել է 54,7%, իսկ անդրադարձների քանակը միջինում կազմել է 7,2։ Այդ տարվա ընթացքում նրա դերը զգալիորել բարձրացել է և նախոորդ 17,4 րոպեի փոխարեն Զելերը խաղադաշտում անցկացրել է 28,1 րոպե ;
Ավագ տարվա ընթացքում միջինում հավաքել է 16, միավոր՝ 55,3% նետումների հավանականությամբ։ Խաղադաշտում անցկացրել է միջինում 28,2 րոպե ։
Կրիվլեն Կավալիերս (2012–2014)
Զելերը իր թիմակից Հարիսոն Բարնեսի, Քենդալ Մարշալի և Ջոն Հենսոնի հետ միասին դիմել է 2012 թվականի NBA դրաֆթին։ Դրաֆթի ժամանակ ընտրվել է Դալաս Մավերիքս ակումբի կողմից ընդհանուր 17-րդ համարի ներքո և դարձել է իր համալսարանից առաջին շրջափուլում ընտրված չորրորդ բասկետբոլսիտը։ Նույն օրը երեկոյան տեղափոխվել է Կլիվլենդ Կավալիերս։ 2012 թվականի հուլիսի 5-ին սկսնակի պայմանագիր է կնքել Կլիվլենդ Կավալիերսի հետ ։
2013 թվականի հոկտեմբերի 11-ին Զելերը վիրահատել է կույրաղիքը, ինչի պատճառով ստիպված էր ժամանակավոր բացակայել խաղերից։ 2013-14 մրցաշրջանի Բրուքլին Նեթսի դեմ դեբյուտային խաղի ընթացքում Զելերը կարողացել է մասնակցել, քանի որ արդեն ապաքինվել էր ։
2014 թվականի մարտի 22-ին Հյուսթոն Ռոքեթսի դեմ խաղում հավաքել է 23 միավոր ։
Բոստոն Սելտիկս (2014–2017)
2014 թվականի հուլիսի 10-ին Բրուքլինի, Կլիվլենդի և Բոստոնի միջև բազմակողմանի գործարքից հետո Զելերը տեղափոխվել է Բոստոն ։ 2014 թվականի դեկտեմբերի 5-ին [[Լոս Անջելես Լեյքերս]]ի դեմ հաղթանակած խաղում հավաքել է 24 միավոր՝ սահմանելով  նոր անձնական ռեկորդ ։  2015 թվականի մարտի 16-ին Ֆիլադելֆիայի դեմ հաղթանակած խաղում Զելերը նոր անձնական ռեկորդ է սահմանել՝ հավաքելով 26 միավոր և թիմին օգնելով հաղթել խաղը ։
2015-16 մրցաշրջանը Զելերը սկսել է որպես Սելտիկսի մեկնարկային կենտրոնական, սակայն երեք հանդիպում անց կրկին վերադարձել է փոխարինողների նստարան ։ Դեկտեմբերի 16-ին Դեթրյոտ Փիստոնսի դեմ պարտված խաղում 10 րոպե ժամանակահատվածում հավաքել է 12 միավոր ։ 2016 թվականի հունլիսի 27-ին նոր պայմանագիր է կնքել Սելտիկսի հետ ։
2017 թվականի հուլիսի 2-ին հեռացվել է Սելտիկսից ։
Բրուքլին Նեթս (2017–2018)
2017 թվականի սպտեմբերի 12-ին Զելերը պայմանագիր է կնքել Բրուքլին Նեթսի հետ ։
Մեմֆիս Գրիզլիս (2019)
2019 թվականի ապրիլի 5-ին պայմանագիր է կնքել Մեմֆիս Գրիզլիսի հետ, ըսը որի պետք է խաղար ակումբի կազմում մինչև մրցաշրջանի ավարտը ։
Արտաքին հղումներ
Կատեգորիա:Ամերիկացի բասկետբոլիստներ
Լևոն Մանվելյան (նյարդաֆիզիոլոգ)
Լևոն Ռաֆայելի Մանվելյան, հայ նյարդաֆիզիոլոգ։ Կենսաբանական գիտությունների դոկտոր (1989), ՀՀ ԳԱԱ թղթակից-անդամ (2000) ։
Ռաֆայել Մանվելյանի որդին։
Կենսագրություն
Լևոն Մանվելյանը ծնվել է 1938 թվականին Երևանում։ 1961 թվականին ավարտել է Երևանի պետական բժշկական ինստիտուտը։ 1967 թվականից աշխատում է Լևոն Օրբելու անվան ֆիզիոլոգիայի ինստիտուտում, 2003-2006 թվականներին՝ տնօրեն, 2006 թվականից՝ տնօրենի խորհրդատու ։
Աշխատանքները վերաբերում են ուղեղաբնի նյարդային գործունեությունն ամբողջացնող մեխանիզմներին, մասնավորապես դիմային նյարդի կորիզի և անդաստակային կորիզային համալիրի ուսումնասիրությանը ։ Գիտական աշխատությունների հեղինակ է։
Ծանոթագրություններ
Կատեգորիա:Հայ նյարդաֆիզիոլոգներ Կատեգորիա:Երևանի պետական բժշկական համալսարանի շրջանավարտներ Կատեգորիա:Կենսաբանական գիտությունների դոկտորներ Կատեգորիա:ՀՀ ԳԱԱ թղթակից անդամներ
Մարկո վան Բաստեն
Մարկո վան Բաստեն (Marco van Basten, իրական անունը՝ Մարսել վան Բաստեն (Marcel van Basten), ծնվ. հոկտեմբերի 31, 1964, Ուտրեխտ, Նիդեռլանդներ) - հոլանդացի նախկին ֆուտբոլիստ, այժմ՝ մարզիչ։ Մարզում է հոլանդական ԱԶ Ալկմաար ակումբը։
Ուկրաինացիները ԱՄՆ-ում
Ուկրաինացիները ԱՄՆ-ում (Українські американці, Ukrainian Americans), Ամերիկայի Միացյալ Նահանգների քաղաքացիները և ազգային համայնքը, որն ունի ամբողջական կամ մասնակի ուկրաինական էթնիկ ծագում, որը ձևավորվել է մի քանի պատմական ժամանակաշրջանների ընթացքում ։
Մարկո վան Բաստեն
Խաղացել է Այաքս և Միլան ակումբներում՝ որպես հարձակվող։ Այդ ակումբների կազմում երեքական անգամ դարձել է Նիդեռլանդների (1981/82, 1982/83, 1984/85) և Իտալիայի (1987/88, 1991/92, 1992/93) չեմպիոն, երկու անգամ տիրել է Եվրոպայի չեմպիոնների գավաթին (1988/89, 1989/90), մեկ անգամ՝ Գավաթակիրների գավաթին (1986/87)։ Հանդես է եկել նաև Նիդեռլանդների հավաքականի կազմում և 1988-ին դարձել Եվրոպայի չեմպիոն։
Ուկրաինացիները ԱՄՆ-ում
Մարդահամարի համաձայն՝ 2006 թվականին ԱՄՆ-ում եղել է ուկրաինական ծագում ունեցող 961 113 ամերիկացի, ինչը կազմել Է ընդհանուր բնակչության 0,33 %-ը ։ Այսպիսով, Միացյալ Նահանգների ուկրաինական սփյուռքը թվաքանակով զիջում է միայն Ռուսաստանի և Կանադայի սփյուռքին։ 2000 թվականի մարդահամարի տվյալներով՝ ուկրաինացի ամերիկացիների ամենամեծ թիվը բնակվել է հետևյալ քաղաքներում՝ Նյու Յորք (160000 ուկրաինացիներ), Ֆիլադելֆիա (60000), Չիկագո (46000), Լոս Անջելես (34000) և Դեթրոյթ (33000) ։
Մարկո վան Բաստեն
Մեկ անգամ ճանաչվել է ՖԻՖԱ Տարվա աշխարհի լավագույն ֆուտբոլիստ (1992), երեք անգամ՝ Եվրոպայի տարվա լավագույն ֆուտբոլիստ (1988, 1989 և 1992)։
Ուկրաինացիները ԱՄՆ-ում
Արտագաղթի պատմություն
ԱՄՆ-ում ուկրաինական արտագաղթի առաջին ալիքը սկսվել է 1880-ական թվականներին։ Այս ալիքը զանգվածային բնույթ է ունեցել 1890-ականներից մինչև Առաջին համաշխարհային պատերազմի սկիզբը ։
Մարկո վան Բաստեն
Չորս տարի (2004 - 2008) մարզել է Նիդեռլանդների հավաքականը, մեկ տարի՝ Այաքս ակումբը։ 2014-ի ապրիլի 18-ին հայտարարվել է, որ 2014 - 2015 մրցաշրջանում Վան Բաստենը կփոխարինի Դիկ Ադվոկաատին ԱԶ Ալկմաարի մարզիչի պաշտոնում ։
Ուկրաինացիները ԱՄՆ-ում
Արտագաղթի պատմություն
Ուկրաինացիների արատագաղթի երկրորդ ալիքը սկսվել է Երկրորդ Համաշխարհային պատերազմից հետո։ Այդ ընթացքում ներգաղթյալները հիմնադրել են երիտասարդական կազմակերպություններ, որոնց նպատակներ կենտրոնանալ Ուկրաինայի բնակչության ազգային և քաղաքական խնդիրների վրա։ Ամենամեծ թվով երիտասարդական կազմակերպությունը «Պլաստն» է, Ամերիկայի երիտասարդության Ուկրաինական ասոցիացիան, Ժողովրդավարական Ուկրաինայի երիտասարդների ասոցիացիան։ Նրանց գործունեության հիմնական ոլորտներն են կրթությունը, մշակույթը, ստեղծագործությունն ու սպորտը։ Շատերը ուկրաինական ակումբների քոլեջների և համալսարանների միացել են Ֆեդերացիայի Ուկրաինայի ուսանողական կազմակերպությունների, որը հիմնադրվել է 1953 թվականին։ Ամեն ամառ համալսարաններին կից կազմակերպում են ամառային ճամբարներ՝ երեխաներին ուկրաիներեն լեզու, գրականություն, պատմություն սովորեցնելու նպատակով։ Առաջանում են գիտական կազմակերպություններ, օրինակ՝ Նյու Յորքում Տարաս Շևչենկոյի անվան գիտական կազմակերպությունը (1947)։ Ընկերության անդամները զբաղվում են գիտաժողովների, դասախոսությունների, համերգների կազմակերպմամբ։ Ուկրաինացի ամերիկացիները ստեղծել են բազմաթիվ թանգարաններ և գրադարաններ, ձևավորել արխիվներ։ Ուկրաինական արխիվ-թանգարանում, որը ստեղծվել է 1952 թվականին, պահպանվում է արխիվային նյութերի առնվազն 20 հազար հատոր, որոնք ընդգրկում են Երկրորդ համաշխարհային պատերազմից հետո ուկրաինական ներգաղթի շրջանը  ։
Երրորդ ալիքը սկսվեց 1990-ական թվականների սկզբին, ԽՍՀՄ փլուզումից հետո։
Մարկո վան Բաստեն
Արտաքին հղումներ
Կատեգորիա:Հոլանդացի ֆուտբոլիստներ Կատեգորիա:Միլանի ֆուտբոլիստներ Կատեգորիա:Ֆուտբոլի Եվրոպայի չեմպիոններ Կատեգորիա:Ոսկե գնդակի մրցանակակիրներ Կատեգորիա:Ֆուտբոլի հարձակվողներ Կատեգորիա:Այաքսի ֆուտբոլիստներ Կատեգորիա:Հոլանդացի ֆուտբոլային մարզիչներ Կատեգորիա:Այաքս ՖԱ մարզիչներ Կատեգորիա:Նիդերլանդների հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Իտալիայի լեգեոներ ֆուտբոլիստներ
Ուկրաինացիները ԱՄՆ-ում
Ժողովրդագրություն
2000 թվականի մարդահամարի համաձայն՝ ԱՄՆ-ում բնակվել է 892922 ուկրաինական ծագում ունեցող ամերիկացի, որոնցից 275155-ը ծնվել է Ուկրաինայում ։ Ուկրաինական ամենամեծ սփյուռք ունեցող նահանգները՝
Ուկրաինացիները ապրում են խտաբար, ընդ որում նրանց մեծ մասը բնակվում է ԱՄՆ Հյուսիսատլանտյան Նահանգներում։
Կրոն
Ուկրաինական սփյուռքի հիմնական կրոնական դավանանքը Ուկրաինական հունա-կաթոլիկ եկեղեցին է, որն իր պատմությունը կերտում է Ամերիկայի Միացյալ Նահանգների տարածքում 20-րդ դարասկզբից ։
1913 թվականի մայիսի 28-ին Սուրբ Աթոռը Բյուզանդական ծիսակարգի կաթոլիկների համար սահմանել է Օրդինարիատ, որը 1924 թվականի մայիսի 8-ին վերածվել է ԱՄՆ-ի Առաքելական էկզարխատի ։
1956 թվականի հուլիսի 20-ին ԱՄՆ-ի Առաքելական էկզարխատը Նյու Յորքի նահանգը և Նոր Անգլիան հանձնեց նոր Առաքելական էկզարխատ Սթեմֆորդի, այժմ՝ Սթեմֆորդի թեմը։ 1958 թվականի հուլիսի 10-ին էկզարխատը վերափոխվել է Ֆիլադելֆիայի արքեպիսկոպոսի։
1961 թվականի հուլիսի 14-ին Ֆիլադելֆիայի արքեպիսկոպոսը Օհայո նահանգից արևմուտք տարածքներ է փոխանցել Չիկագոյի նոր թեմին։
Չիկագոյում ուկրաինական սփյուռքի կոմպակտ բնակության հայտնի շրջանում «Ուկրաինական գյուղ» անվանումով գտնվում է Սուրբ Նիկոլայի Մայր Տաճարը, որը թեմի գլխավոր տաճարն է ։
1983 թվականի դեկտեմբերի 5-ին Ֆիլադելֆիայի արքեպիսկոպոսը Օհայո, Կենտուկի, Թենեսի, Միսիսիպի, Ալաբամա, Ջորջիա, Ֆլորիդա, Հյուսիսային Կարոլինա, Արևմտյան Վիրջինիա և Փենսիլվանիա Նահանգների տարածքը փոխանցել է նոր Պարմայի թեմին ։
Կրթություն և ուկրաիներեն
Տարբեր պատմական ժամանակաշրջաններում ԱՄՆ-ի տարածքում հայտնվում են բազմաթիվ հաստատություններ, որոնք զբաղվում են ուկրաինական խնդրով։ Զարգանում է ակադեմիական գիտությունը ։ 1960-ական թվականների սկզբին երկրում կային 76 Ուկրաինական դպրոցներ։ Ուկրաինական դպրոցների ցանցը, որտեղ ֆակուլտատիվ կերպով սովորեցնում են ուկրաինացի երեխաներին և դեռահասներին լեզու, գրականություն, աշխարհագրություն և պատմություն, Բոստոնից մինչև Լոս Անջելես ձգվող ամուր գոտի է։ Շատ կրթական ծրագրերը նախատեսված են մանկապարտեզի տարիքից մինչև տասնմեկերորդ դասարան։ Կրոնական առարկաները ընդգրկվում են, սակայն այդ պարապմունքների հաճախելը պարտադիր չէ։ Այս մասին հայտարարել է երկրի ռազմական գլխավոր դատախազը։ Նրա նախաձեռնությամբ հրապարակվել են Ուկրաինայի գրականության և պատմության դասագրքեր, ձեռնարկներ ամբողջ Ուկրաինայի ուսանողների համար ։
Ուկրաիներենը դասավանդվում է բազմաթիվ դպրոցներում, քոլեջներում և համալսարաններում, այդ թվում՝ այնպիսի հայտնի բարձրագույն ուսումնական հաստատություններ, ինչպիսիք են Հարվարդի, Սթենֆորդի, Իլինոյսի, Միչիգանի համալսարանները ։ Հատկապես պետք է առանձնացնել Հարվարդի դերը, որի գործունեության նշանակությունը չափազանց կարևոր էր ուկրաինական սփյուռքի և հենց Ուկրաինայի համար։ 1973 թվականին ականավոր պատմաբան Օմելյան Պրիցակի ղեկավարությամբ և նախաձեռնությամբ ստեղծվեց Հարվարդի համալսարանին կից Ուկրաինական գիտական ինստիտուտը, որտեղ ուսումնասիրվում է Ուկրաինայի պատմությունը, մշակույթը, լեզուն և քաղաքականությունը։ Ուսումնասիրության այլ ոլորտները ներառում են Ուկրաինայի գրականություն, հնագիտություն, արվեստ և տնտեսություն ։ Ինստիտուտը գործում է որպես համակարգող կենտրոն ուսանողների և ասպիրանտների, գիտաշխատողների և դասախոսների, ցուցաբերելով նրանց հետազոտությունների աջակցություն։ Մինչ գիտական ինստիտուտի ստեղծումը նրա հիմնադիրները ամենշաբաթյա սեմինարներ էին անցկացնում ուկրաինագիտության վերաբերյալ, որոնք անցկացվում են մինչ օրս, 2001 թվականից՝ Հարվարդի ուկրաինագիտության խմբի հովանու ներքո ։ Ուկրաինայի գիտական ինստիտուտը աջակցություն է ցուցաբերում գրադարանների ։ Ուկրաինական մամուլը կարևոր դեր է խաղում Սփյուռքի հետ Ուկրաինայի կապի ապահովման գործում։ Ուկրաինական մամուլի առաջացման պիոներ է դարձել «Світ» Ուղղափառ փոխօգնության միության շաբաթաթերթը, որը սկսել է գործել 1897 թվականին Փենսիլվանիայում։ Այն լույս է տեսել միաժամանակ և ռուսերեն, և ուկրաիներեն։ Այնտեղ 1910 թվականին լույս է տեսել «Նառոդնայա Վոլյա» թերթի առաջին համարը ։
Տարաս Շևչենկոյի հուշամրցաշարը Վաշինգտոնում
Տարաս Շևչենկոյի հուշամրցաշարը պատմական հուշարձան է, որը գտնվում է Վաշինգտոնի Դյուպոն-Սերքլ շրջանի Պ-սթրիթի 2200-րդ թաղամասում։ Այն իրենից ներկայացնում է բրոնզե արձան պատվանդանի վրա, որի կողքին գտնվում է ռելիեֆով հուշատախտակը։ Հուշարձանը նվիրված է ուկրաինացի բանաստեղծ և նկարիչ Տարաս Շևչենկոյին, ով մեծ ազդեցություն է ունեցել ժամանակակից ուկրաինական գրականության վրա։ Հուշահամալիրի կառուցման կոմիտեի կազմում ընդգրկված էին բազմաթիվ հայտնի անձինք, այդ թվում՝ ԱՄՆ նախկին նախագահ Հարրի Թրումենը՝ որպես պատվավոր նախագահ։ Հուշարձանի տեղադրման դեմ բողոքող հանրության կարծիքի արտահայտիչը The Washington Post թերթի խմբագրությունն է։ Հուշարձանի հանդիսավոր բացումը տեղի է ունեցել 1964 թվականին և նվիրված էր Շևչենկոյի ծննդյան 150-ամյակին։ Արարողության գլխավոր հյուրը, որը հավաքել է ուկրաինացի ականավոր ամերիկացիներին, ԱՄՆ Կոնգրեսի անդամներին և հոլիվուդյան դերասաններին, դարձել է ԱՄՆ-ի նախկին նախագահ Դուայթ Էյզենհաուերը։
Քանդակագործը կանադացի ուկրաինական ծագմամբ Լեո Մոլն է, ով ԱՄՆ-ի մայրաքաղաքում Ուկրաինայի պատմությանը նվիրված երկու հուշարձաններից մեկի հեղինակն է։ Երկրորդը 1932-1933 թվականների սովի զոհերի հիշատակին նվիրված հուշահամալիրն է։ Տարաս Շևչենկոյի հուշարձանը և նրա շրջակա այգին գտնվում են ԱՄՆ դաշնային կառավարության տնօրինության տակ։
Բացման արարողության ժամանակ ներկաներից ամենանշանավորը եղել է ԱՄՆ նախկին նախագահ Էյզենհաուերը, ում վստահված է եղել արձանի բացումը։ Այս իրադարձության նախաշեմին ամբոխը մի քանի րոպե վանկարկել է «Մենք սիրում ենք Հայկին» ։
Վաշինգտոնում Գոլոդոմորի զոհերի հուշահամալիր
Հուշարձանը տեղադրվել է Ուկրաինայում, նվիրված 1930-ական թվականների Գոլոդոմորի միլիոնավոր զոհերի հիշատակին և գտնվում է ԱՄՆ-ի մայրաքաղաք Վաշինգտոնում ։
1983 թվականին ԱՄՆ-ի ուկրաինացիների համայնքը ԱՄՆ-ի Կոնգրեսի կողմից 1932-33 թվականների Ուկրաինական Գոլոդոմորի՝ որպես ցեղասպանության ճանաչման արշավը սկսեց, սակայն այն ժամանակ այն հաջողությամբ չպսակվեց և նման որոշում չընդունվեց, բայց 1988 թվականին Ուկրաինայում սովի հարցերով ԱՄՆ-ի հանձնաժողովը եզրակացրեց, որ սովը պայմանավորված էր խորհրդային իշխանության կողմից բերքի առգրավմամբ ։ 2003 թվականին ԱՄՆ կառավարությունը Գոլոդոմորին ճանաչել է որպես ցեղասպանության ակտ , և դրանից հետո Ամերիկայի Ուկրաինական Կոնգրեսի կոմիտեի անդամների շրջանում գաղափար առաջացավ կանգնեցնել սովի բոլոր զոհերին նվիրված հուշարձան, որն աջակցվեց կոնգրեսականների կողմից ։ 2006 թվականի սեպտեմբերի 29-ին ԱՄՆ Սենատը միաձայն ընդունել է հանրային օրենքը № 562, որը 2005 թվականի փետրվարի 2-ին ներկայացվել էր Կոնգրեսի Ներկայացուցիչների պալատի անդամ Սանդեր Լևինի կողմից Միչիգանից , որտեղ հայտարարվել էր Կոլումբիայի օկրուգի դաշնային հողում 1932-1933 թվականների Գոլոդոմորի՝ սովի ցեղասպանության հետևանքով զոհված միլիոնավոր ուկրաինացիների հիշատակին նվիրված հուշարձանի կառուցման նախագծի ընդունման մասին  ։ Նույն թվականի հոկտեմբերի 13-ին «Կոլումբիայի շրջանի դաշնային հողում 1932-1933 թվականների Գոլոդոմորի զոհերի հիշատակին հուշարձան տեղադրելու Ուկրաինայի կառավարության թույլտվության տրամադրման մասին» օրենքը ստորագրվեց ԱՄՆ նախագահ Ջորջ Բուշ կրտսերի կողմից  ։
Հուշահամալիրի բացման հանդիսավոր արարողությունը տեղի է ունեցել 2015 թվականին նոյեմբերի 7-ին     ։ Հուշարձանը օծվել և օրհնվել է Ուկրաինայի ուղղափառ եկեղեցու առաջնորդ Կիևի պատրիարքարանի Ֆիլարետի (Դենիսենկո) և Ուկրաինայի Հույն Կաթոլիկ Եկեղեցու առաջնորդ Սվյատոսլավ (Շևչուկի) մասնակցությամբ ԱՄՆ-ում ուկրաինական ուղղափառ եկեղեցու առաջնորդ Անտոնիա (Շչերբա), ԱՄՆ-ում ՈՒԿԿ եպիսկոպոս Դանիելի (Զելինսկի) և Ֆիլադելֆիայի միտրոպոլիտ արքեպիսկոպոս ՈՒԳԿՑ Ստեֆանի (Կաչաղակներ), ինչպես նաև ուղղափառ և հույն-կաթոլիկ հոգևորականների ներկայացուցիչների մասնակցությամբ ։ Արարողությանը ելույթ է ունեցել Ուկրաինայի առաջին տիկին Մարինա Պորոշենկոն, ինչպես նաև Ուկրաինայի նախագահ Պետրո Պորոշենկոն՝ տեսաուղերձով՝ Կիևի Միխայլովսկի հրապարակում Գոլոդոմորի հուշարձանի ֆոնին  ։ Ելույթ ունեցողների թվում էին ամերիկացի պաշտոնյաներ և դիվանագիտական կորպուսի ներկայացուցիչներ, այդ թվում՝ ներկայացուցիչներ Սանդեր Լևինը և Մարսի Քափթուրը, ԱՄՆ-ի նախագահի հատուկ օգնական և ազգային անվտանգության խորհրդի Եվրոպայի, Ռուսաստանի և Կենտրոնական Ասիայի հարցերով բաժնի ավագ տնօրեն Չարլզ Կուպչանը, որը ընթերցել Է Սպիտակ տան մամուլի քարտուղար Ջոշ Էռնեստի ուղերձը  , ինչպես նաև ազգային պարկերի ծառայության տարածաշրջանային տնօրեն Ռոբերտ Ա. Ֆոգելը ։
Ծանոթագրություններ
Կատեգորիա:ԱՄՆ-ի ազգեր Կատեգորիա:ԱՄՆ-ի բնակչություն Կատեգորիա:Ամերիկայի եվրոպացիների հասարակություն
Ժանգադա. 800 լյո Ամազոնի վրայով
«Ժանգադա» (La Jangada. Huit Cents Lieues sur l’Amazone), ֆրանսիացի գրող Ժյուլ Վեռնի արկածային վեպը, որը մտնում է «Անսովոր ճանապարհորդություններ» շարքի մեջ։ Գրված է 1881 թվականին։
Հրատարակություն
Վեպի առաջին հրատարակությունը կայացել է 1881 թվականի հունվարի 1-ից մինչև դեկտեմբերի 1-ը Էտցելի «Magasin d’Éducation et de Récréation» ամսագրում՝ «Ժանգադա։ Ութ հարյուր լյո Ամազոնի վրայով»։ Վեպի առանձին հրատարակությունը (նույն անվանումով) սկզբնապես հրատարակվել է երկու հատորով, առաջինը 1881 թվականի հունիսի 20-ին, իսկ երկրորդը՝ նույն թվականի նոյեմբերի 10-ին։
Տվյալ վեպը՝ նույն անվանումով (Լեոն Բենետտիի 82 պատկերազարդումներով), Պոլ Վեռնի «Ռոտտերդամից Կոպենհագեն՝ Սեն-Միշել զբոսանավով» ակնարկի հետ, մտել է «Անսովոր ճանապարհորդություններ» շարքի տասնվեցերորդ երկակի հատորի կազմի մեջ՝ այն լույս է տեսել 1881 թվականի նոյեմբերի 17-ին։
1882 թվականին վեպը լույս է տեսել ռուսերեն լեզվով Սանկտ-Պետերբուրգում՝ Ե.Ն. Ախմատովայի հրատարակությունում ։
Սյուժե
Ժոամ Գարրալը, որը երկեր ժամանակ թաքնվում էր բրազիլական ոստիկանությունից մտացածին անվան տակ, մեղադրվում է ծանր հանցագործության մեջ, որին նա մասնակից չէր։ Ճակատագրական հանգամանքների բերումով Գարրալը չի կարողանում ապացուցել իր անմեղությունը։
Բովանդակություն
Գիրքը բաժանված է երկու մասի և քառասուն գլուխների ։
Ծանոթագրություններ
Կատեգորիա:1881 վեպեր Կատեգորիա:Ֆրանսերեն վեպեր
Ռազմական հեղաշրջում Բուրկինա Ֆասոյում (2015)
Ռազմական հեղաշրջում Բուրկինա Ֆասոյում, ռազմական հեղաշրջում, որը տեղի է ունեցել Բուրկինա Ֆասոյում 2015 թվականին։ Այն սկսվեց 2015 թվականի սեպտեմբերի 16-ին նախագահի պաշտոնակատարի ու վարչապետի ձերբակալությամբ։ Մի շաբաթ անց պուտչիստները ստիպված էին հանձնվել։
Նախապատմություն
2015 թվականի սեպտեմբերի 14-ին ազգային հաշտեցման ու բարեփոխումների հանձնաժողովը առաջարկեց լուծարել նախագահական գվարդիան։ Այդ ազդեցիկ ռազմական կառույցը նախագահ` Բլեզ Կոմպաորեյի գլխավոր հենարանն էր, որը հեղաշրջվեց 27 տարի կառավարումից հետո։
Ժամանակագրություն
Զինվորները զենք կիրառեցին Բուրկինա Ֆասոյի մայրաքաղաքում նախագահական դղյակի դիմաց հավաքված ամբոխին ցրելու համար, հաղորդում է France-Presse գործակալությունը։ Հենց հրազենի օգտագործման մասին, ինչպես նաև ցուցարարների շրջանում զոհերի մասին տեղեկություններ չկան ։
2015 թվականի սեպտեմբերի 17-ին նախագահական գվարդիայի սպաները հայտարարեցին իշխանական մարմնի լուծարման ու Ազգային ժողովրդավարության խորհրդի հիմնման մասին։ Փոխգնդապետ Մամադու Բաբման հանրապետական RTB Television հեռուստաընկերության ուղիղ եթերում հայտարարեց «աննորմալ անցումային շրջանի» ավարտի ու Կաֆանդոյին նախագահի լիազորություններից զրկելու մասին։ Իր խոսքերով, հիմա ընթանում են լայնամասշտաբ բանակցություններ նոր կառավարության կազմավորման ու ներառական ու խաղաղ ընտրությունների անցկացման վերաբերյալ։ Լուծարված անցումային խորհրդարանի խոսնակ` Շերիֆ Սին հայտարարեց, որ նախագահական գվարդիայի գործողությունները համարում է պետական հեղաշրջում։ Նա կոչ արեց բնակչությանը անհապաղ ապստամբել ։
Բուրկինա Ֆասոյի նախագահական գվարդիայի հրամանատար, գնդապետ Ժիլբեր Դյենդրեն հայտարարվեց անցումային խորհրդի` իշխանության նոր մարմնի, որը կազմավորվել է ապստամբ գվարդիացիների կողմից ղեկավար։ Ինչպես նաև հեղաշրջման առաջնորդները հայտարարեցին սահմանների փակման մասին ու պարետային ժամ մտցրեցին երեկոյան ժամերին։ Դյենդրեն հաղորդեց, որ մինչև հեղաշրջումը չի շփվել երկրի նախկին ղեկավար Կոմպաորեյի հետ։ Մինչդեռ, Բուրկինա Ֆասոյի խորհրդարանի խոսնակ` Շերաֆ Սին հայտարարեց, որ կկատարի ժամանակավոր նախագահ` Միշել Կաֆանդոյի լիազորությունները, ում ավելի վաղ ձերբակալել էին պուտչիստները ։
Բուրկինա Ֆասոյի մայրաքաղաքի փողոցներում բախումների հետևանքով մահացավ ամենաքիչը երեք մարդ, ավելի քան 60-ը վիրավորվեցին։ Բախումների ականատեսները պատմեցին, որ Ուագադուգույի փողոցներ են դուրս եկել ցուցարարները, ովքեր դժգոհ էին երկրում տեղի ունեցած ռազմական հեղաշրջումից։ Ականատեսների տվյալներով, զինվորները մի քանի անգամ զգուշացնող կրակ են բացել օդ, որպեսզի ցրեն ամբոխը։ Ցուցարարները ի պատասխան զինվորականների գործողություններին սկսեցին քարեր շպրտել զինվորների կողմը ։
Հենց այդ օրը ՄԱԿ-ի Անվտանգության Խորհուրդը Բուրկինա Ֆասոյում սեպտեմբերի 16-17-ի իրադարձություններն անվանեց հակասահմանադրական իշխանության գրավում, պահանջելով ազատ արձակել ձերբակալված պաշտոնական անձնանց ու վերադառնալ քաղաքացիական անցումային կառավարությանը։ Անվտանգության Խորհրդի անդամները նշեցին, որ իշխանության բռնազավթման մեղավորները պետք է պատժվեն ։
2015 թվականի սեպտեմբերի 18-ին Աֆրիկյան Միության խաղաղության ու անվտանգության խորհուրդը բանաձև ընդունեց, որում դատապարտեց ռազմական հեղաշրջումը, անվանելով այն ամբողջ մայրցամաքի համար սպառնալիք։ Խորհուրդը որոշեց դադարեցնել Բուրկինա Ֆասոյի անդամակցությունը բոլոր միջոցառումներին, որոնք անցկացվում են Աֆրիկյան Միության կողմից։ Հեղաշրջման ղեկավարները բանաձում անվանվեցին ահաբեկինչներ, անօրինական կալանքի տակ առնելով երկրի նախագահին ու կառավարության մի քանի անդամների և ճնշումներ գործադրել բնակչության դեմ, որն արդեն հանգեցրել է մի քանի ցուցարարի մահվան։ Խորհուրդը արգելեց հեղաշրջման ղեկավարների մուտքը Աֆրիկյան Միություն և բոլոր նրանց, ովքեր կմասնակցեն նրանց կողմից ձևավորվող կառավարությանը, և սառեցրեց նրանց հաշիվները ։ Երեկոյան ԶԼՄ-ները հաղորդեցին ձերբակալված նախագահի ու նախարարների ազատ արձակման մասին ։
2015 թվականի սեպտեմբերի 19-ին Բենինի նախագահ` Յաի Բոնին Սենեգալի նախագահ` Մակի Սալլը ու հեղաշրջման առաջնորդ` Ժիլբեր Դյենդրեյի հետ հանդիպումից հետո հայտարարեց, որ Բուրկինա Ֆասոն կվերսկսի անցումային կառավարության աշխատանքը՝ Միշել Կաֆենդոյի գլխավորությամբ ։ Reuters գործակալության տվյալներով, հեղաշրջման դեմ բողոքող ցուցարարների շրջանում զոհվել է 10 մարդ ։
2015 թվականի սեպտեմբերի 22-ին Միշել Կաֆանդոյին հավատարիմ ռազմական միավորումները տանկերի աջակցությամբ մտան մայրաքաղաք։ Գլխավոր շտաբի պետ գնդապետ Պինգրեմոնա Զագրեն առաջարկեց պուտչիստներին վայր դնել զենքը։ Նախագահական գվարդիայի պուտչիստները չցուցաբերեցին դիմադրություն ։
2015 թվականի սեպտեմբերի 23-ին պուտչիստների ուժերի ղեկավարները ու կանոնավոր բանակը ստորագրեցին համաձայնագիր։ Փաստաթուղթը նախատեսում է, որ ապստամբները պետք է վերադառնան իրենց զորանոցները, իսկ կառավարական զորքերը պետք է դուրս գան մայրաքաղաքից ու կհեռանան 50 կմ։ Ժամանակավոր նախագահ` Միշել Կաֆանդոն պաշտոնապես կվերադառնա իր լիազորությունների իրականացմանը ։
Ծանոթագրություններ
Կատեգորիա:2015 հակամարտություններ Կատեգորիա:Բուրկինա Ֆասոյի պատմություն Կատեգորիա:Ռազմական հեղաշրջումներ Բուրկինա Ֆասոյում
(9449) Պետրբոնդի
(9449) Պետրբոնդի (Petrbondy), աստերոիդ աստերոիդների հիմնական գոտում։ Հայտնաբերվել է 1997 թվականի նոյեմբերի 4-ին Լենկա Սարունովայի կողմից Օնդրեյովում ։
Միջին հեռավորությունը Արեգակից կազմում է 2,988647 ա. մ., առավելագույնը մոտենում է 2,8054 ա. մ. հեռավորության վրա և հեռանում 3,1719 ա. մ. ։ Արեգակի շուրջ մեկ ամբողջական պտույտ է կատարում 1887,17 երկրային օրվա ընթացքում, իր ուղեծրով շարժվելով միջինում 0,190762 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,91° անկյուն։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Լենկա Սարունովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աբուզար Այդամիրով
Աբուզար Աբդուլխակիմովիչ Այդամիրով (Абузар Абдулхакимович Айдамиров, ), խորհրդային չեչեն գրող և բանաստեղծ, կյանքի օրոք ճանաչվել է չեչենական գրականության դասական։ Չեչենա-Ինգուշական ԻԽՍՀ ժողովրդական գրող (1977), Չեչնիայի գրողների միության նախագահ (2004-2005) ։
Կենսագրություն
Աբուզար Այդամիրովը ծնվել է 1929 թվականի հոկտեմբերի 29-ին։
Չեչենների և ինգուշների տեղահանման տարիներին աշխատել է որպես դաշտավարական բրիգադի հաշվառող, դպրոցի գրադարանավար, խորհտնտեսության գլխավոր հաշվապահի տեղակալ։ Չեչենա-Ինգուշական ԻԽՍՀ-ի վերականգնումից հետո վերադարձել է հայրենիք ։
1957-1987 թվականներին հայրենի գյուղում աշխատել է որպես չեչեներենի և գրականության ուսուցիչ։
1963 թվականին ավարտել է Չեչենա-Ինգուշական պետական մանկավարժական ինստիտուտի պատմա-բանասիրական ֆակուլտետը։ 1964 թվականին ընտրվել է ԽՍՀՄ գրողների միության անդամ։ 1967-1969 թվականներին սովորել է ԽՍՀՄ գրողների միության Բարձրագույն գրականության դասընթացներում։ 1969-1989 թվականներին եղել է Չեչենա-Ինգուշական ԻԽՍՀ-ի գրողների միության վարչության անդամ։ Երկար տարիների մանկավարժական գործունեության համար պարգևատրվել է պետական բարձր մրցանակներով ։
30 տարի եղել է Նոժայ-Յուրթի շրջանային խորհրդի պատգամավոր։ 1989-1993 թվականներին՝ մինչև Չեչնիայում Ջոջար Դուդաևի իշխանության գալը, եղել է ՌԽՖՍՀ Բարձրագույն խորհրդի պատգամավոր։ 2004 թվականին Չեչենական Հանրապետության գրողների միության առաջին համագումարում նրա վերահաստատումից հետո ընտրվել է գրական այդ կազմակերպության նախագահ ։
Աբուզար Այդամիրովը մահացել է 2005 թվականի մայիսի 27-ին։
Ստեղծագործություն
Այդամիրովի բանաստեղծության հիման վրա գրված երգը, որը գրվել է 1970-ական թվականներին, հետագայում օգտագործվել է որպես Իչկերիայի Չեչենական Հանրապետության հիմն։ Այդամիրովն անձամբ բավականին քննադատաբար է խոսել Իչկերիայի ռեժիմի մասին ։
Այդամիրովի գրչին են պատկանում 19-րդ դարի Կովկասյան պատերազմի մասին պատմական եռագրությունը՝ «Երկար գիշերներ», «Կայծակ լեռներում» և «Փոթորիկ»։ Վեպերը թարգմանվել են արաբերեն, թուրքերեն, ֆրանսերեն և եվրոպական այլ լեզուներով։
Այդամիրովի առավել նշանակալից աշխատանքը եռագրության առաջին՝ «Երկար գիշերներ» վեպն է։ Աշխատանքը 10 տարի դրված է եղել գրողի սեղանին այն պատճառով, որ նա հրաժարվել է փոփոխություններ կատարել ԽՄԿԿ հրահանգների համաձայն։ Վեպը լույս է տեսել 1972 թվականին և երկար ժամանակ գտնվել է գաղտնի արգելքի տակ։ 1996 թվականին թարգմանվել է ռուսերեն, 1998 թվականին՝ արաբերեն։
Արտաքին հղումներ
Կատեգորիա:Խորհրդային գրողներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:ԽՍՀՄ գրողների միության անդամներ Կատեգորիա:Խորհրդային բանաստեղծներ Կատեգորիա:Բանաստեղծներ այբբենական կարգով
Սենտ Ուայեն
Սենտ Ուայեն (ֆրանս.՝ Saint-Oyen), կոմունա Իտալիայի Վալե դ'Աոստա մարզում։
Բնակչությունը կազմում է 216 մարդ (2008 թվականի տվյալներով)։ Բնակչության խտությունը՝ 24 մարդ/կմ²։ Տարածքը՝ 9 կմ²։ Փոստային ինդեքս՝ 11014։ Հեռախոսային կոդ՝ 0165։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Նիկոլայ Մաքսիմով
Նիկոլայ Ալեքսանդրովիչ Մաքսիմով (Николай Александрович Максимов, ), խորհրդային բուսաբան։ Բույսերի էկոլոգիական ֆիզիոլոգիայի հիմնադիրներից։ ԽՍՀՄ ԳԱ ակադեմիկոս (1946, թղթակից անդամ՝ 1932 թվականից)։
1902 թ. ավարտել է Պետերբուրգի համալսարանը։ 1917 թվականից Թիֆլիսի, Կրասնոդարի, Պետրոգրադի, Սարատովի, Մոսկվայի բուհերի պրոֆեսոր և բույսերի ֆիզիոլոգիայի իր հիմնադրած լաբորատորիաների վարիչ։ 1939 թվականից աշխատել է ԽՍՀՄ ԳԱ Կլիմենտ Տիմիրյազևի անվան բույսերի ֆիզիոլոգիայի ինստիտուտում (1946-1952 թթ.՝ տնօրեն)։ Մաքսիմովի գիտական աշխատանքները հիմնականում վերաբերում են բույսերի երաշտակայունության և ցրտադիմացկունության հարցերին։ 1930 թ. «Բույսերի երաշտակայունության ֆիզիոլոգիական հիմունքները» (1926) մենագրության համար արժանացել է Լենինի անվան մրցանակի (1930)։ Պարգևատրվել է Աշխատանքային կարմիր դրոշի շքանշանով։
Ծանոթագրություններ
Կատեգորիա:Խորհրդային բուսաբաններ Կատեգորիա:Լենինյան մրցանակի դափնեկիրներ Կատեգորիա:Մոսկվա քաղաքում մահացածներ Կատեգորիա:ԽՍՀՄ ԳԱ ակադեմիկոսներ Կատեգորիա:ԽՍՀՄ ԳԱ իսկական անդամներ Կատեգորիա:Սանկտ Պետերբուրգի համալսարանի ֆիզիկամաթեմատիկական ֆակուլտետի շրջանավարտներ
Զուևցի (գյուղ, Միրգորոդի շրջան)
Զուևցի (Зуївці), գյուղ Ուկրաինայի Պոլտավայի մարզի Միրգորոդի շրջանում։
Զուևեց գյուղական խորհրդի վարչական կենտրոնն է, որը չի ներառում այլ բնակավայրեր։
Աշխարհագրական դիրք
Զուևցի գյուղը գտնվում է Խորոլ գետի ձախ ափին, հոսանքն ի վար՝ 2 կմ հեռավորության վրա՝ Չերևկի գյուղն է, հակառակ ափին՝ Կամիշնյա գյուղը։ Գյուղի միջով հոսում է ամբարտակով ցամաքող առվակ։ Գետն այս վայրում ոլորվում է՝ ձևավորելով գետաբերաններ, ճահճային լճեր։
Պատմություն
18-րդ դարի կեսերին գյուղը պատկանում էր Միրգորոդի գնդապետ Վասիլի Կապնիստին։ Կիև քաղաքի Ուկրաինայի Կենտրոնական պետական պատմական արխիվում կան 1750-1792 թվականների ուղղափառ եկեղեցու փաստաթղթեր ։ Գյուղը նշված է Ռուսական կայսրության և մոտակա օտարերկրյա ունեցվածքի մանրամասն քարտեզի վրա 1816 թվականին ։
Լատվինովկա (Բելոկալիտվինսկի շրջան)
Լատվինովկա (Литвиновка), գյուղ Ռուսաստանի Դաշնության Ռոստովի մարզի Բելոկալիտվինսկի շրջանում։ Լիտվինովսկի գյուղական համայնքի վարչական կենտրոնն է։ Բելայա Կալիտվա քաղաքից գտնվում է 35 կմ հեռավորության վրա։
Կատեգորիա:Ռոստովի մարզի Բելոկալիտվինսկի շրջանի բնակավայրեր
Զուևցի (գյուղ, Միրգորոդի շրջան)
Բնակիչներ
2001 թվականի տվյալներով Զուևցի գյուղում բնակվել է 1 307 մարդ ։
Կրոն
Սուրբ Համբարձում եկեղեցին, որը կառուցվել է 1884 թվականին, հիմնականում ավերվել է 1937 թվականին, վերականգնվել է 1992 թվականին, ամբողջությամբ այրվել է 1993 թվականին։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Կաուրովո (գյուղ, Սիչովսկի շրջան)
Կաուրովո (Каурово), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Չիվրիլ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ալկամենես
Ալկամենես  (Αλκαμένης, ), հույն քանդակագործ։ Աշխատել է Աթենքում։
Պաշտամունքային քանդակներում (Դիոնիսոսը և Աթենասը Հեփեստոսի խմբում) հետևել է ուսուցչին՝ Ֆիդիասին՝ ժառանգելով հագուստի և մարմնի միասնական պլաստիկ մեկնաբանման սկզբունքը, սակայն տարբերվելով նրանից կերպարի քնարական, ավելի մտերմիկ մեկնաբանումով («Աֆրոդիտեն այգիներում» նշանավոր արձանը, որի լավագույն պատճենը Լուվրամ է)։
Ալկամենեսի գործերից, հռոմեական պատճեններով, մեզ է հասել նաև Արեսի արձանը (մ. թ. ա. մոտ 440)։
Արտաքին հղումներ
Կատեգորիա:Հույն քանդակագործներ Կատեգորիա:Մ․թ․ա․ 5-րդ դարի հույներ
Գաբրիելե Զեյֆերտ
Գաբրիելե Զեյֆերտ (Габриэле (Габи) Зейферт, ), արևելագերմանացի գեղասահորդուհի, հանդես է եկել կանանց մենասահքում։ 1968 թվականի Ձմեռային օլիմպիական խաղերի արծաթե մեդալակիր, աշխարհի կրկնակի չեմպիոն, Եվրոպայի եռակի չեմպիոն, ԳԴՀ-ի տասնակի չեմպիոն։
Կենսագրություն
Գաբիի մարզիչը եղել է նրա մայրը՝ Յուտտա Մյուլլերը։ Զեյֆերտը ԳԴՀ-ի սպորտային աստղերից մեկն է, ով համաշխարհային համբավ է ձեռք բերել։ 1968 թվականին նա դարձավ առաջին կինը, ով մաքուր կատարել է եռակի ռիտտբերգերը։
Յուլովսկի (այլ կիրառումներ)
Յուլովսկի, կարող է վերաբերել՝
Գաբրիելե Զեյֆերտ
Կենսագրություն
Իր ողջ կարիերայի ընթացքում Զեյֆերտը ամերիկացի գեղասահորդուհի Պեգգի Ֆլեմինգի գլխավոր մրցակիցն էր, բայց երբեք չկարողացավ հաղթել նրան։ 1968 թվականին Գաբրիելեն Գրենոբլում կայացած օլիմպիական խաղերում դառնում է արծաթե մեդալակիր։ Բացի այդ, նա աշխարհի կրկնակի չեմպիոն է (1969 և 1970), Եվրոպայի եռակի չեմպիոն (1967, 1969 և 1970) և ԳԴՀ-ի տասնակի չեմպիոն (1961-1970 թվականներին անընդմեջ)։
1974 թվականին ծնվել է նրա դուստրը՝ Շեյլան։
Սպորտից դուրս գալուց հետո՝ սկզբում Զեյֆերտը աշխատել է որպես գեղասահքի մարզիչ։ Մասնավորապես, նա համագործակցում էր տաղանդավոր գեղասահորդուհի Անետ Պյոտչի հետ։ Սակայն այն ժամանակվա մարզչական հիերարխիայի պատճառով Պյոտչը տեղափոխվեց Զեյֆերտի մոր՝ Յուտտա Մյուլլերի խումբ։ Վիրավորվելով այս իրավիճակից՝ Գաբրիելե Զեյֆերտը հեռանում է սպորտից, ընդունվում Լայպցիգի համալսարանի օտար լեզուների ֆակուլտետ և դառնում է պրոֆեսիոնալ թարգմանիչ։
Սպորտային կարիերայի ընթացքում նա սիրավեպ է ունեցել խորհրդային գեղասահորդ Ալեքսեյ Ուլանովի հետ։
Ծանոթագրություններ
Կատեգորիա:Աշխարհի չեմպիոններ
Ֆումինորի Նակամուրա
Ֆումինորի Նակամուրա (中村 文則, ), ճապոնացի գրող:
Կենսագրություն
Ծնվել է Տոկայ քաղաքում, Այտի պրեֆեկտուրայում։ Ավարտել է Ֆուկուսիմա համալսարանի սոցիոլոգիական ֆակուլտետը։
Իր գրական գործունեությունն սկսել է 2002 թվականին, երբ տպագրվել է նրա «Հրացանը» (銃) նովելը, որը արժանացել է "Սինտյո" ամսագրի՝ սկսնակ գրողներին տրվող մրցանակի, 2004 թվականին պարգևատրվել է Նոմիի մրցանակով ՝ «Խավարում» պատմվածքի համար։ «Երեխան երկրում» (土の中の子供) ստեղծագործության համար Ֆումինորին պարգևատրվել է Ակուտագավիի մրցանակով (մինչ սա նա երկակի անգամ պարգևատրվել է այդ մրցանակով)։
2010 թվականին «Գրպանահատը» վեպի համար դարձել է Կենձաբուրո Օեի մրցանակի դափնեկիր։ Վեպը թարգմանվել է անգլերեն լեզվով և դրական է ընդունվել քննադատների կողմից, մասնավորապես Wall Street Journal թերթի խմբագիրների կողմից, որոնք վեպը ներառել է 2012 թվականի լավագույն գեղարվեստական գրքերի ցանկում :
Կրել է Դոստոևսկու, Կաֆկայի, Կամյուի ազդեցությունները՝ իր ստեղծագործություններում շարունեկելով մարդկային գոյության հիմնարար հարցերին դիմելու նրանց ավանդույթները։ Հայտնի է նաև նրանով, որ իր իսկ ստեղծագործություններին անուններ հաճախ չի կարողնաում տալ (իր վերջին աշխատանքներից մեկի՝ «Վերջին ճակատագիրը» վեպի անունը ընտրել է ոչ թե հեղինակը, այլ խմբագիրը)։
Արտաքին հղումներ
Կատեգորիա:Ճապոնացի գրողներ Կատեգորիա:Ճապոնացի վիպասաններ Կատեգորիա:21-րդ դարի ճապոնացի վիպասաններ
Սալինիմե
Սալինիմե (Salinõmme), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 29 մարդ։
Արտաքին հղումներ
Կատեգորիա:Էստոնիայի Հիյումա նահանգի Պյուհալեպա շրջանի բնակավայրեր Կատեգորիա:Էստոնիայի գյուղեր
(1583) Անտիլոքուս
(1583) Անտիլոքուս (Antilochus), աստերոիդ Յուպիտերի տրոյացիներից։ Հայտնաբերվել է 1950 թվականի սեպտեմբերի 19-ին Սիլվեն Արենի կողմից Ուքլում ։
Միջին հեռավորությունը Արեգակից կազմում է 5,119183 ա. մ., առավելագույնը մոտենում է 4,8451 ա. մ. հեռավորության վրա և հեռանում 5,3932 ա. մ. ։ Արեգակի շուրջ մեկ ամբողջական պտույտ է կատարում 4230,57 երկրային օրվա ընթացքում, իր ուղեծրով շարժվելով միջինում 0,085095 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 28,54° անկյուն։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1950 թվականին հայտնաբերված աստղագիտական մարմիններ Կատեգորիա:Սիլվեն Արենի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Բութանի փոստային թանգարան
Բութանի փոստային թանգարան (Bhutan Postal Museum), բացվել է 2015 թվականի նոյեմբերի 7-ին մայրաքաղաք Թհիմփհուում գտնվող Գլխավոր փոստային բաժանմունքի շենքում։ Փոստային թանգարանը պատմում է Բութանի պատմության մեջ կապի, տրանսպորտի և փոստային ծառայությունների զարգացման մասին։ Պատմությունը ներկայացվում է տարբեր նմուշների հավաքածուի և նամականիշների հարուստ տեսականիով, որոնք Բութանը թողարկել է տարիների ընթացքում ։ Բութանի փոստային թանգարանն արդեն մեծ ճանաչում է ձեռք բերել օտարերկրյա զբոսաշրջիկների շրջանում և նշված է «Must Visit Attraction» ցանկում Բութանի համար ։
Ցուցադրություն (պատկերասրահ)
Հինգ պատկերասրահներ ցույց են տալիս Բութանի փոստային համակարգի էվոլյուցիան՝ ամենավաղ փոստային գործակալություններից մինչև Բութանի հաճախ անսովոր և հավաքվող նամականիշերը ։
Արտաքին հղումներ
Կատեգորիա:2015 հիմնադրված թանգարաններ Կատեգորիա:Փոստային թանգարաններ Կատեգորիա:Բութանի թանգարաններ
Ժիտինցի (գյուղ, Լյուբարսկի շրջան)
Ժիտինցի (Житинці), գյուղ Ուկրաինայի Ժիտոմիրի մարզի Լյուբարսկի շրջանում։
2001 թվականի տվյալներով Ժիտինցի գյուղում բնակվում էր 270 մարդ։ Բնակավայրը զբաղեցնում է 9082 կմ² տարածք։ Բնակչության խտությունը կազմում էր 29,73 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լյուբարսկի շրջանի բնակավայրեր Կատեգորիա:Ուկրաինայի գյուղեր
Արմեն Մանուկյան (դեղաբան)
Արմեն Հակոբի Մանուկյան, հայ դեղաբան։ Բժշկական գիտությունների դոկտոր (2004 թ.), պրոֆեսոր (2005 թ.) :
Կենսագրություն
Արմեն Մանուկյանը ծնվել է 1959 թվականին Երևանում։ 1985 թվականին ավարտել է Երևանի պետական բժշկական ինստիտուտը։ 1985-1989 թվականներին աշխատել է Երևանի № 1 մանկաբուժական կլինիկայում, այնուհետև՝ Գուգարքի կենտրոնական շրջանային հիվանդանոցում, 1989 թվականից՝ Երևանի պետական բժշկական համալսարանի դեղաբանության ամբիոնում, 2005 թվականից՝ պրոֆեսոր։ 1994-2002 թվականներին, միաժամանակ՝ բուժական ֆակուլտետի դեկանի տեղակալ ։
Աշխատանքները վերաբերում են գամմա-ամինակարագաթթվի և նրա ցիկլիկ ածանցյալների ուղեղային-պաշտպանական ազդեցության խնդիրներին, սակավաշարժության պայմաններում ուղեղի արյան շրջանառության խանգարման մեխանիզմների բացահայտմանը և բուժմանը ։
Ծանոթագրություններ
Կատեգորիա:Հայ դեղաբաններ Կատեգորիա:Երևանի պետական բժշկական համալսարանի շրջանավարտներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ
Շաբելնյա (գյուղ, Իլինեցկոեի շրջան)
Շաբելնյա (Шабельня), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1671 թվականին։